钦定古今图书集成/明伦汇编/家范典/第085卷 > 《满江红》〈寄内〉前人
## 钦定古今图书集成/明伦汇编/家范典/第085卷 > 《满江红》〈寄内〉前人

月上西窗，书帏静、灯明又灭。水漏涩、铜壶香烬，夜霜
如雪。睡眼不曾通夕闭，梦魂争得连宵接。念碧云、川
路古来长，无由越。　鸾钗重，青丝滑。罗带缓，纤腰怯。
那“更伊、多感，恨离伤别。正是少年佳意气，渐当故里
春时节。归去来、莫放子规啼，芳菲歇。”